Diari Oficial de la Generalitat Valenciana


Sumari del DOGV 4476, del 08-04-2003 (2003/4096)

RESOLUCIÓ de 28 de març de 2003, del subsecretari de l'Oficina de Ciència i Tecnologia de l'Oficina de Ciència i Tecnologia, per la qual es concedixen les beques per a la formació de personal investigador de caràcter predoctoral (modalitat A).
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4096


Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de març de 2003, del subsecretari de l'Oficina de Ciència i Tecnologia de l'Oficina de Ciència i Tecnologia, per la qual es concedixen les beques per a la formació de personal investigador de caràcter predoctoral (modalitat A). [2003/4096]
  
La Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana, convoca beques i ajudes per a la formació de personal investigador de caràcter predoctoral per a l'exercici 2003, en virtut de la delegació d'atribucions del president de la Generalitat Valenciana, establida en l'article 2 del Decret 9/2002, de 5 de setembre, del president de la Generalitat Valenciana i, en l'annex II, establix les bases per a la resolució d'estes.
  
La base 4.1 de l'annex I de la Resolució d'11 de desembre de 2002, abans referida, disposa que el subsecretari de l'Oficina de Ciència i Tecnologia resoldrà la concessió de les ajudes convocades per la resolució.
  
En virtut de tot això i vista la proposta de selecció de candidats que elevarà la comissió de selecció i que preveu la base 8.4 i 8.5 de l'annex II de la referida Resolució d'11 de desembre de 2002, resolc:
  
Primer
  
Concedir les beques predoctorals per a la formació de personal investigador, a les persones beneficiàries que figuren relacionades en l'annex de la present resolució.
  
Segon
  
Autoritzar la despesa i disposar el crèdit corresponent per al pagament a les persones beneficiàries que figuren en l'annex de la present resolució, per un import total de 160.000 euros i a les entitats beneficiàries que figuren en el mateix annex per un import total de 31.200 euros, a càrrec de l'aplicació pressupostària 07.93.23.278.73.7 línia de subvenció T4015000.
  
Tercer
  
El període de gaudi d'estes beques serà el comprés entre l'1 de maig i el 31 de desembre de 2003.
  
Quart
  
El termini per a la incorporació dels becaris a l'entitat corresponent i que figura en l'annex d'esta resolució serà de l'1 al 10 de maig, s'entendrà la no incorporació en el dit termini com a renúncia a la beca concedida, llevat que es tinga l'autorització d'ajornament per resolució del subsecretari de l'Oficina de Ciència i Tecnologia, que haurà de sol·licitar-se abans de l'1 de maig de 2003. Els becaris hauran de notificar la seua incorporació on estiguen adscrits, el mateix dia que s'hi produïsca, per mitjà de la presentació de l'imprés normalitzat d'incorporació a l'entitat d'investigació (imprés 33705) que està disponible en l'adreça d'internet http://www.gva.es/ocyt.
  
Cinqué
  
La dotació mensual bruta serà de 1.000 euros, que es lliurarà a les persones beneficiàries per trimestres anticipats, sempre que siga possible.
  
La beca inclou una dotació addicional de 1.560 euros anuals, que es lliurarà a favor de les entitats d'investigació on estiga adscrit el becari o la becària, que figuren en l'annex de la present resolució. La referida dotació addicional, obligatòriament haurà de ser destinada a les despeses que preveu la base 4.2 de l'annex II de la resolució de convocatòria de referència.
  
Les entitats beneficiàries hauran de justificar correctament les ajudes addicionals davant la Subsecretaria de l'Oficina de Ciència i Tecnologia abans del 31 de gener de 2004. Així mateix, en els cas que no haja sigut gaudida pels becaris la totalitat de l'ajuda addicional, en el termini abans referit, les entitats beneficiàries hauran de reintegrar l'import corresponent a la Subsecretaria de Política Pressupostària i Tresor de la Generalitat Valenciana.
  
Sisé
  
Els beneficiaris d'estes beques estan obligats al compliment de les bases de la Resolució d'11 de desembre de 2002, abans referida.
  
Seté
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei Reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent al de la publicació de la present resolució.